b'\n_START_ARTICLE_\nNada Morato\n_START_SECTION_\n\xc5\xbdivljenje in delo\n_START_PARAGRAPH_\nObiskovala je osnovno \xc5\xa1olo v Repentabru in gospodinjsko v Tomaju. Med vojno je kot pomo\xc5\xbena u\xc4\x8diteljica pou\xc4\x8devala na osnovni \xc5\xa1oli Repentabor. Po osvoboditvi se je \xc5\xa1olala na u\xc4\x8ditelji\xc5\xa1\xc4\x8du v Tolmin, ki pa ga ni kon\xc4\x8dala, ker je morala zaradi potreb po u\xc4\x8diteljih pred\xc4\x8dasno v slu\xc5\xbebo. Zaklju\xc4\x8dne izpite je opravila leta 1949. Pou\xc4\x8devala je v krajih v okolici Pivke, se vpisala na Vi\xc5\xa1jo pedago\xc5\xa1ko \xc5\xa1olo v Ljubljani in leta 1955 diplomirala iz zemljepisa in zgodovine. Po diplomi je pou\xc4\x8devala zemljepis in zgodovino na osnovnih \xc5\xa1olah v Dekanih, 25 let pa v Kortah in Izoli. Za \xc5\xa1olske potrebe je sestavila Zgodovino Izole in Priro\xc4\x8dnik za ekskurzije. Sodelovala je pri Krajevnem leksikonu Slovenije (1968) in bila \xc4\x8dlanica uredni\xc5\xa1kega odbora Slovenske istrske vasi in Kra\xc5\xa1ke vasi. V tem okviru je pripravila knjigi Korte (COBISS) in Repentabor\xc2\xa0: svet na meji (COBISS) in monografijo Ravnikova dedi\xc5\xa1\xc4\x8dina v Kortah. (COBISS) Njena bibliografija obsega 40 zapisov.'